افغانستان اسلامی جمهوریتینینگ جمهور رئیسی محمد اشرف غنی، بوگون توشدن سونگ اولکه ارشاد، حج و اوقاف وزیرلیگینینگ سرپرستی مولوی عبدالحکیم منیب بیلن اوچرهشدی.
بو اوچرهشووده عبدالحکیم منیب، ملاترهخیل و اونینگ ایناغهلری تامانیدن جمعه کون جمهورلیک ریاستی سرایینینگ مسجدیده اوزیگه بولگن اهانت و کلتکلنگنی توغریدهسی موضوعنی جمهور رئیس بیلن اورتاقلهشیب رسمی درخواست آرقهلی مساله تیکشیریلیشینی سورهگن.
جمهور رئیسنینگ طلبیگه بناً اونینگ ایستهگی جمهورلیک ریاستی عالی مقامینینگ عمومی ریاستی تامانیدن بیر مکتوب آرقهلی دولت باشقرهلاوچیلیگیگه یوباریلدی. مکتوبده اوشبو ادارهدن اساسی قانوننینگ ۱۳۴ مادهسیگه موافق بو توغریدهگی قرار عملی قیلیشی سورهلگن.
شونینگدیک اوشبو مکتوبده مملکت ایچکی ایشلر وزیرلیگیدن بیر هفته ایچیده عبدالحکیم منیبنینگ ادعاسیگه ییتیشیلیشیدن علاوه، تیگیشلی حوزه هر تامانلمه تیکشیریلیب مذکور ادعا اثباتلنگن حالده، اوشبو حوزه مسئولی المشتیریلیب اورنیگه مسلکی کادر تعیین قیلینیشی طلب ایتیلگن.
pes_Arab azb_Arab azb_Arab azb_Arab